**ROKIŠKIO KRAŠTAS IR OPERA**

Petras Blaževičius

Rokiškio rajono savivaldybės kultūros, turizmo ir ryšių su užsienio šalimis skyriaus vedėjas

 Gal kai kuriems skaitytojams šis straipsnio pavadinimas ir pats straipsnis pasirodys per drąsus- juk opera laikoma elitiniu menu ir yra didmiesčių privilegija…Bet juk Lietuvoje operos meną sukūrė ir išpuoselėjo išeiviai iš įvairių Lietuvos vietovių,tame tarpe Rokiškio krašto.O tam ,kad tie išeiviai taptų operos meno atstovais, reikėjo stiprių vietinių muzikinių tradicijų,paskatinusių kraštiečius rinktis tokį kelią.

 Opera atsirado Italijoje, renesanso epochoje, pačioje XVI amžiaus pabaigoje. Ji, kaip didelės apimties muzikinis veikalas, apjungia visas meno rūšis: muziką, teatrą,šokį,dailę,literatūrą, o svarbiausias jos elementas-dainavimas.Kaip rašo A.Vilkelienė savo knygoje “Opera”(V.,2000,9 psl.), “…tai sintetinis žanras,jungiantis vokalinę ir instrumentinę muziką,dramą,vaizduojamajį meną ir šokį.Vienu metu žiūrovas girdi muziką,sukonkretintą meniniu žodžiu,ir žodį,kurio gilią prasmę padeda atskleisti muzika,šokis,o meninę įtaigą sustiprina scenos vaizdas-dekoracijos,kostiumai,apšvietimas”. Lietuvoje,Lietuvos didžiųjų kunigaikščių rūmuose Vilniuje,Vladislavo Vazos iniciatyva pirmoji opera buvo suvaidinta jau 1636 metais.Deja,mirus šiam valdovui, Lietuvoje operos žanras visą šimtmetį nebuvo puoselėjamas,pakol atgimė šalies didikų rūmuose.Vienas iš žinomiausių kultūros puoselėtojų-Lietuvos didžiosios kunigaikštystės rūmų iždininkas,karališkųjų ekonomijų valdytojas,Gardino seniūnas grafas Antanas Tyzenhauzas (1733-1785) prie teatro raidos prisidėjo ne tik skirdamas didelį dėmesį teatrui ,bet ir įsteigdamas baleto mokyklą .Mums,rokišklėnams,ši asmenybė svarbi tuo, kad grafų Tyzenhauzų šeimos palikuoniai, nuo 1760 metų pastoviai valdę Rokiškio dvarą, tęsdami Antano Tyzenhauzo pradėtą aktyvią kultūrinę veiklą, puoselėjo ir šio krašto muzikinį gyvenimą,turėjusį didelę įtaką profesiniam lietuvių muzikos plėtojimui. Grafų Tyzenhauzų rūpesčiu ir lėšomis buvo įsteigta grafiškoji muzikos mokykla,veikusi 1873-1904 metais ir išugdžiusi eilę lietuvių muzikos klasikų:pirmosios lietuviškos operos kūrėją Miką Petrauską,pirmąjį lietuvių profesinio teatro dirigentą Juozą Tallat-Kelpšą, operos daininką Juozą Katelę, kompozitorių Juozą Gruodį ir kt. Lietuvos muzikinei kultūrai daug nusipelnė grafų pakviestas dirbti į Rokiškio muzikos mokyklą pedagogas,muzikas,vargonininkas ir kompozitorius čekas Rudolfas Lymanas,Rokiškio muzikos mokykloje dirbęs 1883-1904metais.

 Nereikia užmiršti ir to,kad dar ankstesnė,pirmoji žinoma Lietuvoje muzikos mokykla Rokiškio krašte veikė Salose (buvo uždaryta 1831 m.).

 Jonas Bruveris,vertindamas Tyzenhauzų nuopelnus, savo leidinyje”Lietuvos nacionalinis operos ir baleto teatras”(V.,2006, 39 psl.) štai kaip aprašo pasak jo dar vieną “unikalų muzikos gyvenimo įvykį”: “-Grafo Reinoldo Tyzenhauzo (1830-1850) pageidavimu Vilniaus kunigų seminarijos klierikas poetas Slivestras Gimžauskas į lietuvių kalbą išvertė J.Haydno oratoriją “Pasaulio sukūrimas”,R.Fuhrerio Mišias bei W.A.Mozarto Te Deum. Šie kūriniai (giedant seminarijos chorui) 1877 m. buvo atlikti Tyzenhauzų rūmuose Vilniuje,o 1880 m…. Obelių dvare,kur buvo Rokiškio muzikos mokyklos skyrius (tuomet jam vadovavo vargonininkas Vaclovas Jagminas)”.

 Visą straipsnį skaitykite žurnale

 Publikavimo data 2013 05 23